Motlatsi oa Motsamaisi (Ho bua ka Hindi) | NAB Bontša Litaba | 2020 NAB Bontša Media Partner le Moetsi oa NAB Bontša LIVE. Litaba tsa Boenjiniere ba Broadcast
Home » Jobs » Motlatsi oa Mothusi (Ho bua ka Hindi)
Ho bula Jobo: Mohlophisi oa Mothusi (Ho bua ka Hindi)
Next: Panel ho New Normal ho Media Post-tlhahiso Bafilipi 1 | Beibele Inthaneteng | Phetolelo ya Lefase le Lefsa
1 Nna Paulo yo a nago le Timotheo, rena bahlanka+ ba Kriste Jesu, ke ngwalela lena bakgethwa bohle boteeng le Kriste Jesu bao ba lego Filipi,+ gotee le balebeledi le bahlanka ba bodiredi+ ke re:
2 Eka le ka ba le botho bjo bogolo bja Modimo le khutšo tše di tšwago go Modimo Tatago rena le Morena Jesu Kriste.+
3 Ka mehla ke leboga Modimo wa ka ge ke le gopola+
4 ditopong tšohle tšeo ke di direlago lena ka moka.+ Ke dira topo e nngwe le e nngwe ka lethabo,
5 ka baka la karolo ye le e tšerego+ ditabeng tše dibotse go tloga letšatšing la pele la ge le di amogela go fihla mo nakong ye.
6 Gobane ke kgodišegile ka se, gore yo a thomilego modiro o mobotse go lena o tla o dira go fihla mafelelong,+ go fihlela letšatšing+ la Jesu Kriste.
7 Ke mo go swanetšego gore ke nagane se mabapi le lena ka moka, ka ge le le pelong ya ka,+ ka moka ga lena le na le kabelo+ le nna bothong bjo bogolo bja Modimo, ditlemong tša ka tša kgolego+ gotee le go lweleng+ le go theeng ka molao+ ditaba tše dibotse.
8 Gobane Modimo ke hlatse ya ka ya kamoo ke le hlologetšego ka moka ga lena ka lerato+ leo le etšago leo Kriste Jesu a nago le lona.
9 Se ke seo ke tšwelago pele ke se rapelela, gore lerato la lena le gole+ ka mo go oketšegago ka tsebo e nepagetšego+ le temogo e tletšego;+
10 gore le kgonthišetše dilo tše bohlokwa kudu,+ e le gore le se be le bosodi+ le gore le se ke la kgopiša+ ba bangwe go fihlela letšatšing la Kriste,
11 le gore le tlale dienywa tša go loka+ ka Jesu Kriste gore go išwe letago le tumišo go Modimo.+
12 Bjale bana bešo, ke nyaka gore le tsebe gore ge e le gabotse dilo tše di ntiragaletšego di feleleditše ka go tšwetšwa pele ga ditaba tše dibotse,+
13 mo e lego gore ditlemo tša ka tša kgolego+ di tsebja ke bohle+ gare ga Baleti bohle ba Mmušiši le ba bangwe ka moka ka baka la ge ke latela Kriste.+
14 Bjale bontši bja bana babo rena Moreneng ba na le kgodišego ka baka la ditlemo tša ka tša kgolego, e bile ba bontšha sebete kudu go boleleng lentšu la Modimo ba sa boife.+
15 Ke therešo gore ba bangwe ba bolela ka Kriste ka mona le phadišano,+ eupša ba bangwe ba mmolela ka maikemišetšo a mabotse.+
16 Ba ba mafelelo ba tsebatša Kriste ka baka la lerato, gobane ba tseba gore ke beetšwe go lwela+ ditaba tše dibotse;
17 eupša ba pele ba dira se ka baka la tshele,+ e sego ka boikemišetšo bjo bo sekilego, gobane ba ikemišeditše go mpakela mathata+ ditlemong tša ka tša kgolego.
18 Ka mafelelo afe? Gore feela Kriste a tsebatšwe ka mekgwa yohle,+ go sa šetšwe gore ke ka boikgakanyo+ goba ka therešo, gomme ke thabela se. Ge e le gabotse, ke tla ba ka tšwela pele ke thabile,
19 gobane ke tseba gore se se tla feleletša ka gore ke phološwe ka go lopa ga lena+ le ka go thekgwa ke moya wa Jesu Kriste.+
20 Se se dumelelana le go letela ga ka ka go fagahla+ le kholofelo+ ya gore nka se hlabje ke dihlong+ ka tsela le ge e le efe, eupša gore ka tokologo yohle ya polelo,+ Kriste ga bjale go etša neng le neng pele a godišwe ka mmele wa ka.+ Seo se tla dirwa go sa šetšwe gore ke a phela goba ke hwile.+
21 Gobane go nna ge e ba ke phela, ke phelela Kriste,+ gomme ge e ba ke ehwa+ ke a holega.
22 Bjale ge e ba ke tla tšwela pele ke phela nameng, gona se ke seenywa sa modiro wa ka+—lega go le bjalo, selo seo ke swanetšego go se hlaola ga ke se tsebatše.
23 Ga ke tsebe gore ke kgethe eng gare ga dilo tše tše pedi;+ ka gobane ke kganyoga go lokollwa le go ba le Kriste,+ gobane se ruri se kaone kudu.+
24 Lega go le bjalo, go bohlokwa kudu gore ke dule nameng ka baka la lena.+
25 Ka gona ka ge ke kgodišegile ka se, ke tseba gore ke tla dula+ ke be ke age le lena bohle bakeng sa tšwelopele+ ya lena le lethabo la tumelo ya lena,
26 e le gore go hlalala ga lena go falale go Kriste Jesu ka baka la ka ge ke eba le lena gape.
27 Fela itshwareng ka mokgwa o swanelago+ ditaba tše dibotse ka Kriste, e le gore go sa šetšwe gore ke tla go le bona goba ga ke be gona, ke kwe ka ga lena gomme ke tsebe gore le eme le tiile ka moya o tee, gore ka moya o tee+ le katana le bapelane bakeng sa tumelo ya ditaba tše dibotse,
28 gomme le sa tšhošwe ka tsela le ge e le efe ke baganetši ba lena.+ Sona selo se ke bohlatse bja tshenyego go bona, eupša bja go phološwa ga lena;+ sešupo se se tšwa go Modimo.
29 Gobane le neilwe tokelo bakeng sa Kriste, e sego feela gore le dumele+ go yena, eupša le gore le tlaišege+ ka baka la gagwe.
30 Gobane le lwa ntwa yeo le bonego ke elwa,+ yeo ga bjale le kwago gore ke sa dutše ke elwa.+